फिल्म की कहानी और स्क्रीनप्ले बेहतरीन है। 'स्त्री' शुरू से लेकर क्लाइमैक्स तक हर एक ट्विस्ट और टर्न में दिलचस्प है। अमर कौशिक का डायरेक्शन कमाल का है। कई सीन को देखकर आपको हॉलीवुड फिल्मों के हॉरर मूमेंट्स की याद आ जाएगी। 'स्त्री' की सबसे बड़ी खासियत ही इसके डायलॉग और कॉमिक पंच है जो आपको पेट पकड़कर हंसने में मजबूर कर देंगे। फिल्म के दोनों हॉफ की रफ्तार बेहद सटीक है। बैकग्राउंड स्कोर भी फिल्म का काफी दमदार है जो सिनेमा हॉल की सीट पर बैठे आपके अंदर एक पल के लिए डर पैदा कर देता है। कुल मिलाकर अगर एक अच्छी हॉरर कॉमेडी फिल्म का आप बेसब्री से इंतजार कर रहे हैं तो यह फिल्म आपके लिए पैसा वसूल हो सकती है।